Kopo ya ho tlisa thepa ka hara naha
Ka ho ya ka Molao wa Matjhaba wa Taolo ya Kgwebo, Molao wa 71 wa 2002, Letona la Kgwebo le Indasteri, ha le bona ho hlokeha kapa ho tshwanetse bakeng sa kgahleho ya setjhaba, le ka tsebisa Koranteng ya Mmuso, mme la laela hore ha ho na thepa e nngwe ntle ya sehlopha se itseng kapa ya mofuta o itseng e ka tliswang ka hara naha ya Afrika Borwa; kapa e ka tliswang ka Afrika Borwa ntle le ha e le tlasa bolaodi bo itseng mme e latela maemo a beuweng phemiting eo ho fanweng ka yona ke yena kapa motho ya dumelletsweng ke yena ho etsa jwalo.
Dikopo tsa diphemiti tsa ditswantle tsa ho tlisa thepa, tse lokelwang ho laolwa ka mehato ya taolo ya ditswantle, di lokelwa ho etswa foromong e beuweng.
Sepheo sa tshebeletso ena ke ho etsa bonnete ba hore thepa ya ditswantle e seng ntjha ha e senye indasteri ya Southern African Customs Union . Ho fana ka phemiti hape ho ntshetsa pele taolo ya bophelo bo botle tikolohong le mabaka a tshireletso, mme ho tsamaelana le maemo a polokeho le boleng, ekasitana le taolo bakeng sa ho tsamaelana le mabaka a tikoloho.
Ha o batla ho tseba haholwanyane, e ya ho ba Lefapha la Kgwebo le Indasteri
Mehato e latelwang
Ho lokelwa hore ho tlatswe mme ho romelwe diforomo tsa kopo.
Isa diforomo Bolaoding: Ba Taolo ya Ditswantle le Diyantle, ITAC.
Molao e sebediswang
Maemo a tshebeletso
Ditjeo
Tshebeletso ena ke mahala.
Diforomo tse tlatsuwang
Dintlha tsa bao o ka iteanyang le bona
