MATSHWAO: 80
NAKO: dihora tse 2½
Pampiri ena e na le maqephe a 18.
PAMPIRI YA 2
KEREITE YA 12
DITAELO HO MOHLAHLOBUWA
Bala dintlha tse hlahellang leqepheng lena ka hloko PELE o qala ho araba dipotso.
Se ke wa latella ho bala pampiri yohle. Tadima pele karolo e hlahisang dikahare tsa pampiri leqepheng le latelang, mme o tshwaye dinomoro tsa dipotso tse botsitsweng dibukeng tseo o ithutileng tsona selemong sena. Ka mora hoba o etse sena, bala dipotso tseo, mme e be o kgetha tseo o ratang ho di araba.
Pampiri ena e arotswe dikarolo tse THARO, e leng:
KAROLO YA A: Dithothokiso 
KAROLO YA B: Padi/nobele 
KAROLO YA C: Tshwantshiso/terama 
Badisisa ditaelo TSOHLE tse hlahiswang qalong ya karolo e nngwe le e nngwe ka hloko.
O lokela ho araba dipotso tse HLANO kaofela:
Tse THARO ho KAROLO ya A
E le NNGWE ho KAROLO ya B le
E le NNGWE ho KAROLO ya C.
Araba potso e le NNGWE ho KAROLO ya B le potso e le NNGWE ho KAROLO ya C; mohlahlobuwa a arabe potso e le nngwe ya mofuta wa potso e telele (ya moqoqo) le e le nngwe ya mofuta wa dipotso tse kgutshwane dikarolong tsena.
Nomora dikarabo tsa hao jwalo feela ka ha dipotso di nomorilwe pampiring ena ya dipotso.
Qala karolo e nngwe le e nngwe leqepheng LE LETJHA, mme o sehe mola qetellong ya karolo ka nngwe.
Mohlahlobuwa o eletswa ho sebedisa nako ya hae ka mokgwa o latelang:
Metsotso e 40 KAROLO ya A
Metsotso e 55 KAROLO ya B le
Metsotso e 55 KAROLO ya C.
Ngola ka mongolo o makgethe mme o balehang.
LEQEPHE LA DIKAHARE:
Dintlha tse hlahisitsweng leqepheng lena di tla thusa mohlahlobuwa ho kgetha dipotso tseo a ratang ho di araba ntle le ho qobelleha hore a bale pampiri yohle.
KAROLO YA A: DITHOTHOKISO
Dithothokiso tseo mohlahlobuwa a ithutileng tsona: Araba dipotso dife le dife feela tse PEDI ho tsona.
NOMORO YA POTSO
MOFUTA WA POTSO
MATSHWAO
Thothokiso ya 1 - Moruti
Mofuta wa potso e telele (ya moqoqo)
KAPA
Thothokiso ya 2 - Ke a hlora
Mofuta wa dipotso tse kgutshwane
KAPA
Mofuta wa dipotso tse kgutshwane
KAPA
Thothokiso ya 4 - Monyala ka pedi
Mofuta wa dipotso tse kgutshwane
MMOHO LE
Thothokiso eo mohlahlobuwa a sa ithutang yona: Potso E TLAMANG ho arajwa ke BOHLE (mohlahlobuwa e mong le e mong): Araba potso e le NNGWE (efe kapa efe ho tse pedi tsena):
Thothokiso ya 1 - Menyabuketso
Mofuta wa potso e telele (ya moqoqo)
KAPA
Thothokiso ya 2 - O ya kae?
Mofuta wa dipotso tse kgutshwane
KAROLO YA B: PADI/NOBELE
Araba potso e le NNGWE feela ho tsena:
NOMORO YA POTSO
MOFUTA WA POTSO
MATSHWAO
Padi/nobele ya 1 - Botsang lebitla
Mofuta wa potso e telele (ya moqoqo)
KAPA
Padi/nobele ya 1 - Botsang lebitla
Mofuta wa dipotso tse kgutshwane
KAPA
Mofuta wa potso e telele (ya moqoqo)
KAPA
Mofuta wa dipotso tse kgutshwane
KAPA
Padi/nobele ya 3 - Mme
Mofuta wa potso e telele (ya moqoqo)
KAPA
Padi/nobele ya 4 - Mme
Mofuta wa dipotso tse kgutshwane
KAROLO YA C: TSHWANTSHISO/TERAMA
Araba potso e le NNGWE feela ho tsena:
NOMORO YA POTSO
MOFUTA WA POTSO
MATSHWAO
Tshwantshiso ya 1 - Seyalemoya
Mofuta wa potso e telele (ya moqoqo)
KAPA
Tshwantshiso ya 1 - Seyalemoya
Mofuta wa dipotso tse kgutshwane
KAPA
Tshwantshiso ya 2 - Haeso
Mofuta wa potso e telele (ya moqoqo)
KAPA
Tshwantshiso ya 2 - Haeso
Mofuta wa dipotso tse kgutshwane
Lenanenetefatso:
Sebedisa lenanenetefatso lena ho netefatsa hore na e fela o arabile dipotso tse hlokehang.
KAROLO YA
NOMORO TSA DIPOTSO
PALO YA DIPOTSO TSE LOKELANG HO ARAJWA
TSHWAYA
A: DITHOTHOKISO
Potso e telele (ya moqoqo) KAPA
dipotso tse kgutshwane tseo o ithutileng tsona
A: DITHOTHOKISO
Potso e telele (ya moqoqo) KAPA
dipotso tse kgutshwane tseo a sa ithutang tsona
B: PADI/NOBELE
Potso e telele (ya moqoqo) KAPA
dipotso tse kgutshwane
C: TSHWANTSHISO/TERAMA
Potso e telele (ya moqoqo) KAPA
dipotso tse kgutshwane
PALO YOHLE YA DIPOTSO TSE LOKELANG HO ARAJWA:
ELA HLOKO:
O tshwanetse hore o be o arabile potso e le NNGWE ho Karolo ya B le potso e le NNGWE ho Karolo ya C tseo e leng mofuta wa potso e telele (ya moqoqo) le mofuta wa dipotso tse kgutshwane dikarolong tsena.
KAROLO YA A: DITHOTHOKISO
Karolong ena o botsitswe dithothokiso tse TSHELETSENG (Potso ya 1 - 6). Araba potso tse THARO feela karolong ena.
ELA HLOKO: POTSONG ya 1 ho isa POTSONG ya 4 kgetha dipotso tse PEDI feela mme o boele o kgethe e le NNGWE feela pakeng tsa POTSO ya 5 le POTSO ya 6.
POTSO YA 1
Bala thothokiso ena ka tlhoko, e be o araba dipotso tse tla e latela:
Ke ditshepe di lla di robana,
Dinako ke tsa Sontaha hoseng,
Batho ho menahanwa le mehlala.
Kerekeng ho tla kena morui le mofutsana,
Moo ho tla kena mofo le morena,
Teng moo ho kenang baloi le dingaka,
Ka pele moruti a phafe ka thero.
Sefaleng moruti o a tshedisa
Makwala a kwale dintshi,
Ke moruti eo.
Le basadi tulong tse ka pele,
Ho tse phahamileng ba ipatla teng,
Ba batla wona mofuthu wa ho ba Mmamoruti,
Moruti o rata le thoriso hle!
Ho hang malapeng ha a sa fela,
Thapelo e se e le tsa mehla ena
Ho habilwe basadi ho phoqa tumelo.
Thero tsa mehleng di kae moruti?
Basadi ba di phuphurile ba fentse,
DIPOTSO:
Ngola ka bolelele ba mantswe a 250 - 300 o bontshe/hlalose makgabane/dihlomo/dibetsa tsa bothothokisi, tseo sethothokisi se di sebedisitseng thothokisong ena. Karabong ya hao o qoqe ka makgabane a seng ka tlase ho a mararo mme o be o totobatse bohlokwa ba makgabane ao thothokisong ena.
KAPA
POTSO YA 2
Bala qotso ena ya thothokiso ka tlhoko, e be o araba dipotso tse tla e latela:
Nna tlholohelo ke moratuwa wa ka,
Ha ke hole le lerato, thatohatsi,
Lerato le kopanya ditjhaba ka ditjhaba,
Ke fanya ke kgotswe ke boNtjhanyana,
Hoba nna ruri ke a hlora.
Ha ho dutswe, ho hlonangwe ruri,
Thabo le monyaka di thobetse setjhaba,
Nna ke hlora ke nyahama mooko,
Ke fellwa ke matla, ke tlallwa ke thota;
Hoba nna thabo e nkaha maikutlo.
Nka thabela dintle tsa lefatshe,
Nka hlora ka hloriswa ke fanya tsa lefatshe,
Ha di ntima thuto, monate wa tswekere;
DIPOTSO:
Ho sebedisitswe mofuta ofe wa phetapheto molathothokisong wa 14?
Ntle le lebaka le molathothokisong wa 7, sethothokisi se re ke sefe se seng hape se etsang hore se hlore?
Ke mofuta ofe o le mong wa maikutlo o totobatswang ke sethothokisi temanathothokisong ya ho qetela?
Ho se tshwane ke hofe pakeng tsa kamoo kgefutsohare/kgefutso/sejura, e sebedisitsweng kateng moleng wa 6 le wa 14?
Matshwaong ao mofuta ona wa thothokiso o tsejwang ka ona, ke lefe leo thothokiso ena e se nang lona?
Molathothokisong wa 7, sethothokisi se nehelana ka lebaka le etsang hore se hlore. Na o ka re lebaka leo ke la nnete le ka etsang hore motho a hlore? Hobaneng o realo?
KAPA
POTSO YA 3
Bala qotso ena ya thothokiso ka tlhoko, e be o araba dipotso tse tla e latela:
O bone diketso o bone dihlong;
Ngwana lejakane pota thoko o qobe dihlong,
O qobe manyala o qobe ditshila.
Mosadi boko ke sang mafifing?
Mosadi o teane le botsotsi, dipifi,
Ntho tsena di pelo mpe di a tshabeha,
Di roba motho lengole a sa lemohe.
Hora ho tjhaile kgitla bosiu,
Le hleka mesalla batho bolotsana.
Utlwa pikapo tseleng ho bobola,
Ho banna ho basadi lekgarakgara,
Kgomohadi di a komakoma ho dubehile.
Kgomohadi tse ding ke tseo pikapo ha e a di bona,
Ke tseo di thwena sa tshase ya selemo,
Di thwena di kasakasa ka mekotla bosiu,
DIPOTSO:
Thothokiso ena ke ya mofuta ofe?
Bolela mokgabisopuo o sebedisitsweng molathothokisong wa 8.
Ho latela thothokiso ena, lentswe lena 'fiela' molathothokisong wa 11, le re bolella eng ka tshebetso ya mapolesa moo Hyde Park?
Ka mantswe a hao hlalosa se bolelwang ke molathothokiso wa 8.
Hobaneng sethothokisi se sebedisitse lebotsi moleng wa 5?
Bohlokwa ba tlohelo e sebedisitsweng molathothokisong wa 5 ke bofe?
KAPA
POTSO YA 4
Bala qotso ena ya thothokiso ka tlhoko, e be o araba dipotso tse tla e latela:
O motona o tla sebetsa;
O tla be a e phethe hantle,
E phethahale ho phethahala;
Ngwana batho ha a iketse,
O tjheswa ke ntho sefubeng;
E mo tjhesa e mo tuba nyene le bosiu;
Ba a hana, ba a swabisa
Bana ba batho hle!
Ba hana ho raha meritshwane,
Kgowa o se ntsha ka dinko;
O hana tjhaba di kopane
DIPOTSO:
Ke molathothokisong ofe moo re tsebiswang hore bahlankana ha ba batle ho nyala?
Mokgabisopuo o sebedisitsweng molathothokisong wa 16 ke ofe?
Ho sebedisitswe makgabane afe molathothokisong wa 9 ho totobatsa hore sena se jang ngwana wa batho, se mo ja ka nako tsohle?
O ka re thothokiso ena, e re lemosa makgabane afe a Basotho ha ho tluwa lenyalong?
Qetellong ya temanathothokiso e nngwe le e nngwe, sethothokisi se qetella ka molathothokiso o tshwanang. Hanasena se bitswang dithothokisong? Molemo wa sona ke ofe?
KAPA
ELA HLOKO:
Dipotsong tsena tse pedi tsa ho qetela (POTSO ya 5 le POTSO ya 6), mohlahlobuwa O TLAMEHA maoto le matsoho hore a kgethe mme a arabe potso e le NNGWE feela; haeba mohlahlobuwa a kgetha ho araba POTSO ya 5, a se tswele pele ho araba POTSO ya 6. Ebang le teng a sa etse kgetho e jwalo, a kgethile ho araba POTSO ya 6, a se arabe POTSO ya 5.
Kgetha mme o arabe POTSO YA 5 KAPA POTSO YA 6.
POTSO YA 5
Araba POTSO ya 5 kapa POTSO ya 6.
Bala thothokiso ena ka tlhoko, e be o araba potso e tla e latela:
Hata butle hle, hata butle ngwaneso,
Hata butle o se phumule menyabuketso,
O se hatikele ya bontata rona menyabuketso,
Hata butle hle, o se senye e metle metsamao.
Masea re latela ya baholo menyabuketso,
Tsa bona ditaelo le ho di utlwa re sa di utlwa,
Empa metsamao ya ba seikokotlelo sa rona,
Hata butle hle, hata butle o se kgetshemele.
Hata butle menyabuketsong ya baholo,
Hata butle o bone o se bue dipatilweng,
O se bue matetetso hlabi tsa mmele,
E, hoba lena lefatshe le a bua.
Hata butle, hata butle ngwaneso,
Hoba lena lefatshe le tla thella kgafetsa,
Difi tsa teng di tjhehwa nyene le bosiu,
Maraba a teng a tshwara mofela.
DIPOTSO:
Ngola ka bolelele ba mantswe a 250 - 300 o bontshe/hlalose makgabane/dihlomo/ dibetsa tsa thothokiso tseo sethothokisi se di sebedisitseng thothokisong ena. Karabong ya hao o qoqe ka makgabane a seng ka tlase ho a mararo mme o be o totobatse bohlokwa ba makgabane ao thothokisong ena.
KAPA
POTSO YA 6
Araba POTSO ena ya 6 haeba o sa ka wa araba POTSO ya 5 e ka hodimo.
Bala thothokiso ena ka tlhoko, e be o araba dipotso tse tla e latela.
O tsamaya ka lekeke o qethohile,
O futsitse mang o se lekgala,
E, o nketsisane mohloka tsa hae.
Ebe o ya kae ngwana monna.
Ka mehla lapeng la hao ke dillo,
Bana ba lla ka mala ho itshoka,
Dijo ho jewa diaha mmele divitamini,
E, tsona di matlafatsa masapo, di bohlisa kgoshane.
A ke le boneng bohlwa kokonyana e bohlale,
Kokonyana ya ho tseparela botjhabeng ba yona,
Empa wena Mosotho o ya kae.
DIPOTSO:
Temanathothokisong ya bobedi sethothokisi se sebedisitse mofuta ofe wa karaburetso?
Ho ya ka thothokiso ena, lebaka ke lefe le etsang hore sethothokisi se ipotse potso ena: O ya kae?
Bohlokwa ba tatolano/kganyetsano e molathothokisong wa 12 ke bofe temanathothokisong eo?
Molemo wa mokgabisopuo o moleng wa 7 ke ofe temanathothokisong eo?
O ka re sethothokisi se ngotse thothokiso ena ka maikutlo afe? Hobaneng o realo?
MATSHWAO OHLE A KAROLO YA A:
KAROLO YA B: PADI/NOBELE
Araba potso ya buka eo o ithutileng yona feela karolong ena.
Haeba o kgetha ho araba mofuta wa potso e telele (ya moqoqo) ho KAROLO ya B, o tlameha ho kgetha mofuta wa dipotso tse kgutshwane ho Karolo ya C. Ebang o sa etse kgetho e jwalo, o araba mofuta wa dipotso tse kgutshwane ho KAROLO ya B, teng jwale o tlameha ho araba mofuta wa potso e telele (ya moqoqo) ho KAROLO ya C. Sena se bolela hore qetellong ya ditaba o tlameha ho araba potso e le NNGWE ya mofuta wa potso e telele (ya moqoqo) le potso e le NNGWE ya mofuta wa dipotso tse kgutshwane.
POTSO YA 7
Ka bolelele ba mantswe a ka bang 400 - 450 qoqa ka semelo sa baphetwa ba latelang. Ipapise ka ditaba tsa pale ena moqoqong wa hao:
Tsietsi
KAPA
POTSO YA 8
Bala seratswana sena ka tlhoko o nto araba dipotso tse tla se latela:
Tsamaya ka kgotso pelo ya ka,'' ke Tsietsi eo ka maikutlo a lobehlaneng. ''Ke tla o hopola ka mehla. O tsebe hore ke wena pelo ya ka. O tsebe hore ha o se o ile, o ile le pelo ya ka, mme nna mona moo ke setseng ke setse ke se na pelo. Hohang, ha ke sa na pelo. Empa ke a o tshepisa hore bao ba kgaotseng bophelo ba hao ka sehlooho, le a bona a tla kgaolwa ka sehlooho. Ke a o tiisetsa kae kapa kae moo o leng teng wena pelo ya ka. Ke tla itima boroko. Ke tla itima phomolo. Bao ba inketseng matsatsi a hao, le a bona a tla nkuwa. Ke a o hlapanyetsa wena lehakwe la ka. Nke ke ka phomola pele dilalome tseo di o latela, le ha di ka nka tsela esele''.
DIPOTSO:
Mophetwa enwa ya buang mona o bua le mang?
Ho ya ka kutlwisiso ya hao ya pale ena, mophetwa enwa o bolela eng hantlentle ha a re: ''Hohang, ha ke sa na pelo''?
Qoholla ketsahalo e le nngwe feela paleng ena e netefatsang karabo ya hao e ho 8.2.
Taelo ya ho qetela ya mophetwa enwa ya bitswang ''pelo ya ka'' e bile efe?
Ke ketsahalo efe e le NNGWE e pakang hore mophetwa enwa, o ne a fele a phethisa ditshepiso tsa hae?
Na o ka re maele a reng molamu o boetse sefateng, a dumellana le ketsahalo ee e qotsong e ka hodimo? Hobaneng o realo?
Ho ya ka diketso tsa mophetwa enwa ya bitswang ''lehakwe la ka'' ketsahalong ena pele a ikela, o ka re mongodi o totobatsa makgabane afe bathong ba basadi? Bolela a MARARO feela.
Hlalosa ka dintlha tse THARO tikoloho eo ketsahalo ena e etsahalletseng ho yona.
Hlalosa ka dintlha tse THARO hore ho ne ho etsahala eng mona ha mophetwa enwa a tla iphumana a lahlehetswe ke lehakwe la hae.
Ke ntho dife tse PEDI tseo o ka reng ha di kgolwehe ketsahalong ena eo ho qotsitsweng ditaba tsa yona?
KAPA
POTSO YA 9
Ka bolelele ba mantswe a ka bang 400 - 450 qoqa (hlalosa) ka semelo sa baphetwa ba latelang. Ipapise ka ditaba tsa pale ena moqoqong wa hao:
Malome Theko
KAPA
POTSO YA 10
Bala seratswana sena se latelang ka tlhoko, e be o araba dipotso tse se latelang:
Monna eo e ne e le motjhesi wa Dikenkeng, Moses. Ke ka hoo lentswe la hae le neng le tlwaelehile tsebeng tsa ka. Ka nako e nngwe ba kile ba etela ha ka ba le babedi le Dikenkeng. Ke ne ke mo tseba e le lepolesa hape e le radipolotiki, ntho eo ke neng ke sa e tsebe ka yena ke hore e ne e le leaskari, mpimpi ya Makgowa. Ke ne ke hloletswe ha ke nahana ka moo ke neng ke phetletse Dikenkeng sefuba ka teng. Ke ne ke mo nkile e le motswalle wa hlooho ya kgomo, motho eo re ntshanang se inong le yena. Ke ne ke sa tsebe hore ke nta selomela kobong'' ho realo Diepollo.
DIPOTSO:
Diepollo o ne a bua le mang seratswaneng se ka hodimo?
Diepollo o ne a amana jwang le motho eo a neng a bua le yena potsong ya 10.1?
Ho ya ka kutlwisiso ya hao ya pale ee, ebe setswalle sa Diepollo le Dikenkeng se ne se thehilwe hodima motheo wa nnete? Tshehetsa karabo ya hao ka lebaka.
Ke ditaba dife tseo Diepollo a neng a ile a phetlela Dikenkeng sefuba ka tsona?
Ke bophelo ba mang bo neng bo behilwe kotsing ke taba ena ya hore Diepollo a phetlele Dikenkeng sefuba sa hae? Hobaneng?
Hlalosa lebaka le ileng la etsa hore Diepollo le monna wa hae Zeblon Ramokgopa ba balehe motseng wa Moemaneng moo ba neng ba dula teng.
Fana ka lebaka leo Diepollo a ileng a le fa mohlokomedi wa lehaeng la maqheku ha a ne a mmotsa hore ke hobaneng a ile a tlohella mosebetsi wa booki kwana Moemaneng.
Ho ya ka maikutlo a hao, na ho ne ho lokela hore ebe Diepollo o ile a lahlehelwa ke mosebetsi wa hae tliliniking ya Moemaneng? Tshehetsa karabo ya hao ka lebaka.
Ke oporeishene ya mofuta ofe eo Mmamolete a neng a lokela ho e etsa? Hana o ne a lokela ho ya e etsa sepetleleng sefe?
Ho ya ka kutlwisiso ya hao ya pale ena o ka re mekutu eo Diepollo a ileng a e etsa ho pholosa bophelo ba Mmamolete e mo totobatsa e le mophetwa wa mofuta wa ntlhanngwe kapa ya phethahetseng. Hobaneng o realo?
KAPA
POTSO YA 11
Ka bolelele ba mantswe a ka bang 400 - 450 qoqa ka semelo sa baphetwa ba latelang. Ipapise ka ditaba tsa pale ena moqoqong wa hao:
Mme
Mmisi Lekena
Thollo Mofokeng
KAPA
POTSO YA 12
Bala seratswana sena se latelang ka tlhoko, e be o araba dipotso tse se latelang:
Ka mane ka jareteng ho ntse ho na le ba binang ya bona pina. E mong a se a bile a omanyetswa jwala boo a bo utswitseng. O utlwe bomme ba se ba leleka motho pitseng tsa bona, athe e mong ka mona o se a kentse sekaqahadi sa nama ka hara pokotho ya baki. Bana ba bokanetse monyadi le monyaduwa mme ba ntse ba bolela kamoo ba leng batle kateng. E mong ya maminanyana o se a hatile molelema o ka morao wa lesira, a ntse a itlhakola mamina ka letsoho a ba a mo tlweba ho ya tsebeng. Mme e mong ke eo a se a hlaha ka lefielo a leleka bana. Ba bang motho wa teng o lapile. Mme ya mohau ke enwa o se a hlaha a tshwere lebekerehadi la seno se bitswang kgemere, sejana se seholo sa dikuku le dikopi tsa pampiri a neha bana bana. Jwale ho qala letlaburu, e mong le e mong o batla ho phamola kopi, a nke le kukunyana pele di fela.
Ha e se e le mantsiboya ba nyalanang ba kena ka tlong. Jwale ho kopana ba lelapa feela, mme ho tlo lauwa batho ka bophelo ba lenyalo. Ka moo ba le bolelang ka teng motho a ka ba a re lenyalo ke lefu. Malome o se a bo kgile mme le mantswe ha a sa a qapodisa hantle. Rangwane le yena ke enwa ha a a nyala empa o batla ho fa batho keletso ka lenyalo.
DIPOTSO:
Fana ka mabitso a banyalani ba BABEDI bao ho buuwang ka bona seratswaneng se ka hodimo.
Monyaduwa o ile a rehwa lebitso lefe la bohadi?
Banyalani bana ba ile ba hlohonolofatswa ka bana ba bakae?
Hlalosa hore ke pherekano efe e bileng teng mohla ba habo monyadi ba neng ba tlilo kopa mohope wa metsi.
Ka mantswe a hao akaretsa diketsahalo tse ileng tsa etswa ke monyaduwa letsatsi pele ho lenyalo la bona.
Hoseng ha le latelang ke ketsahalo efe e ileng ya tshosa monyaduwa ka ho fetisisa e bakilweng ke se etsahetseng potsong ya 12.5?
Ho fihla ha Mme lapeng la banyalani bana, ho totobatsa mofumahadi wa lapa lena e le motho wa semelo sefe? Nehelana ka lebaka la karabo ya hao.
Ho latela ditaba tsa pale ena, dumellana kapa o hanane le maele a reng 'Pinyane ha e senye motse'?
Ha Mme a se a hlokahetse, monyaduwa o ile a mo patela lapeng la Bafokeng. Sena se ile sa baka qabang e kgolo pakeng tsa monyaduwa le Bafokeng ba neng ba tseka hore hobaneng ha Mme a patetswe ha mora bona e se wa leloko. Ha e ne e le wena monyaduwa eo, o ne o tla etsa jwang? Tshehetsa karabo ya hao ka lebaka.
Ho ya ka maikutlo a hao ebe Mmisi Lekena o ne a nepile ha a ne a hanela monyaduwa hore a nyalwe. Hobaneng o realo?
Ke lebaka lefe le entseng hore monyaduwa enwa a se ke a thabela monyetla wa ho itokolla lenyalong leo a neng a sa ratane le motho ya mo nyalang ha rakgadiae a re a ka nna a itokolla?
Ke ketsahalo efe paleng ena e re bontshang hore ka nako tse ding bophelong re ka tshaba diphephetso tse itseng, athe bokamoso ha bo bobe jwalo ka ha re tshohile.
MATSHWAO OHLE A KAROLO YA B:
KAROLO YA C: TSHWANTSHISO/TERAMA
Araba potso ya buka eo o ithutileng yona feela karolong ena.
Haeba o ile wa kgetha ho araba mofuta wa potso e telele (ya moqoqo) hoKAROLO ya B, jwale o tlameha ho araba mofuta wa dipotso tse kgutshwane ho KAROLO ena ya C. Athe haeba ha o a ka wa etsa jwalo, o arabile mofuta wa dipotso tse kgutshwane ho KAROLO ya B, jwale o tlameha ho araba mofuta wa potso e telele (ya moqoqo) ho Karolo ya C. Sena se bolela hore qetellong ya ditaba o tlameha hore o be o arabile potso e le NNGWE ya mofuta wa potso e telele (ya moqoqo) le potso e le NNGWE ya mofuta wa dipotso tse kgutshwane ho KAROLO ya B le KAROLO ya C.
POTSO YA 13
Ha le Thakgiswe
Ka bolelele ba mantswe a ka bang 400 - 450 sekaseka kgohlano ya terama ena. Ipapise ka dintlha tse latelang moqoqong wa hao:
Diketsahalo tse butswelang/fehlang kgohlano ena
Diketsahalo tse pedi tse bontshang hore kgohlano ena e ile ya nama le ho qaphaletsa/ama le batho ba neng ba sa amehe qalehong ya pale.
KAPA
POTSO YA 14
Bala seratswana sena se latelang ka tlhoko, e be o araba dipotso tse se latelang:
Ha se boya ba ntja
Ke thapama, haufi le molatswana o phallang. Lesodi o dutse moo a le mong, mme o ferekane.
Moya wa ka o farasitse habohloko. Ke ikutlwa ke bile ke fokola, mangole a kgwehla. E, e ka re ke yona kgutsana e se nang beng. E, ntate. Bohale ba ntate bo mpehile tsietsing ha e le mona ke tlameha ho tobana le yena ka taba ena. Ke bile ke nahana ka tsela e nngwe. Eya bo, ke tlameha ho buisana le malome, yena a mpe a nkele ho ntate le mme. Kgasiane! Kgasiane o hapile pelo ya ka. Ke lokela ho raha moritshwane, mme bothata ba ka ke ntate. E, ha ke tloha mona ke ya ho malome, o tlameha ho nthusa. E re ke hle ke ye.
DIPOTSO:
Ke sebakeng sefe moo Lesodi le Kgasiane ba neng ba atisa ho kopanela teng?
Ke sefe se ileng sa qabanya Maleshwane le Pela, phirimaneng ya lona tsatsi leo Lesodi a neng a dutse molatswaneng ka lona?
Ke ketsahalo efe terameng ena, e bontshang hore Pela le ha a ne a le bohale, o ne a amohela dikeletso tsa batho ba bang?
Dibapadi tse pedi tsa sehlooho terameng ena ke dife?
Ho ya ka ditaba tsa tshwantshiso ena, bapisa ka ntlha e le NNGWE semelo sa Pela le maloma Lesodi?
Bohlokwa ba boipuiso bona ba Lesodi ke bofe? Nehelana ka ntlha e le NNGWE e hlahang hona boipuisong bona.
Ho ya ka wena ebe ditaba tsa terama ena di pepesa Kgasiane e le sebapadi sa semelo sefe? Fana ka lebaka la karabo ya hao.
Ho latela kutlwisiso ya hao terameng ena, na o ka re maele a reng: 'mmangwana o tshwara thipa ka bohaleng', a dumellana le diketsahalo tsa yona? Fana ka lebaka la karabo ya hao.
Ke diketsahalo dife tse PEDI tse bontshang hore diketsahalo tsa terama ena di itshetlehile setsong (botjhabeng) sa Basotho?
KAPA
POTSO YA 15
Qoqa ka semelo sa Molefi o ipapisitse ka ditaba tsa tshwantshiso ena. Bolelele ba moqoqo wa hao e be ba mantswe a 400 - 450.
KAPA
POTSO YA 16
Bala puisano ena e pakeng tsa dibapadi tsena tse pedi e be o araba dipotso tse e latelang le tse amanang le tshwantshiso/terama yohle.
Pitso:
Pitso:
Sware, ka mokgwa oo kgaitsedi le motjhana ba buileng ka teng, ke utlwisisa eka ha o na ngaka e lebetseng lelapa lena la hao. Na ebe kutlwisiso eo ya ka e nepahetse?
Ho fela ho le jwalo sware. Rona bakeresete ha re dumele ho dintho tseo tsa bohetene. Ke dumela hore tabeng ena ya Jwalane ha ho na ditlhare tsa letho tse sebedisitsweng. Hoo e leng nnete ke ho re ba boJwalane, le yena Jwalane ka boyena ke batho ba bolotsana. Ke re ha ba tshepahale hobane ha ba a ka ba tloha ba boletse hore Jwalane o na le ngwana le monna osele. Hape molotsana eo wa ngwanana ha a ka a tloha a bolelletse mora enwa wa ka hore o na le ngwana le monna e mong nakong eo a seng a ratana le yena. Jwale ke batla ho tseba hore na ditlhare di kena jwang mona?
Sware, ke bona eka o tla tshirelwa ke ntlha ya bohlokwa tabeng ena. Seo ditlhare di ka se etsang ke ho dihela motho bathong ba bolotsana jwalo ka bana bao re seng re wetse ho bona; kapa di etse hore motho a hane lehlohonolo la hae; kapa di etse hore a hlahelwe ke bomadimabe bofe kapa bofe. Ka tlasa mabaka ana ao ke qetang ho o bolella ona, ke dumellana le mohopolo wa Mojabeng le Disebo ha ba re o itlhatlhobe; o be o tiise lelapa la hao. Le hona sware, o lokela hore o batle ngakatjhitja eseng ngakana-ka hetla.
Sware, nke ke ka ba ka bitsa batho bana bao o tla fumana ba rwetse matlalo a dinakedi le a diphokojwe ho tla ha ka mona. Ruri bakeresete ba bang hammoho le fatere ba ka mmakalla hampe ha ba ka ba bona ho kena motho ya rwetseng kuwane ya letlalo la thallere ha ka mona. Bonyane ntho eo nka ...
DIPOTSO:
Kgohlano ha e ntse e hola e qhaphaletsa le dibapadi tse ding tse ka thoko. Ke sebapadi sefe ho tsee tse pedi seo o bonang se se se qhaphaleditswe ke madi le sona?
Bolela sebapadi se ka sehloohong (moetapele) tshwantshisong ena.
Ho ya ka kutlwisiso ya hao o ka re sesosa sa kgohlano tshwantshisong ee ke sefe?
Seabo sa monnamoholo Mapetla tshwantshisong ee ke sefe? Na ebe o ka re Mapetla ke:
Mohanyetsi
Mofapanyi
Moetapele
Tiisa kgetho ya hao (karabong ya hao e ka hodimo ho 16.4) ka lebaka.
Mongodi o sebedisitse tikoloho ho hodisa le ho ntshetsa pele kgohlano tshwantshisong ena. Hlalosa tshusumetso eo tikoloho e bang le yona semelong (boitshwarong) sa sebapadi ka seng ho tse latelang, mme o be o bontshe kamoo semelo seo sa tsona se thusang kateng ntshetsopeleng ya kgohlano paleng ya tshwantshiso ena:
Morongwe
Puisano e dipakeng tsa dibapadi tsena tse pedi e ne e le mabapi le Molefi le sebapadi se bitswang Jwalane.
Ke eng se neng se etsahetse ha dibapadi tsee di buisana tjee?
Akaretsa ka dintlha tse THARO diketsahalo tse ileng tsa lebisa ho kopaneng ha Molefi le Morongwe.
MATSHWAO OHLE A KAROLO YA C:
MATSHWAO OHLE A PAMPIRI ENA:
